Alfred Kordelini Sihtasutus
Alfred Kordelini Sihtasutus (soome keeles Alfred Kordelinin säätiö) on Soome sihtasutus, mis auhindu, abiraha ja stipendiume välja andes toetab ja edendab soome teadust, kirjandust, kunsti ja rahvaharidust (soome keeles kansansivistystyö). Näiteks 2005 jagati auhindu, abiraha ja stipendiume umbes 3,2 miljoni euro eest. Sihtasutus asutati 1918 soome ettevõtja Alfred Kordelini testamendi kohaselt. Sihtasutusel on ka Eesti Fond, mis jagab abiraha eesti keele ja teiste soome-ugri keelte uurijatele, samuti soome kirjanduse eesti keelde tõlkijatele. Eesti Fond jagab aastas abiraha 6000–7000 euro ulatuses.